Държавен вестник, бр. 67, 2010 г., стр. 71

БРОЙ  67	
Д Ъ Р Ж А В Е Н  В Е С Т Н И К 	
СТР.  71  
1.7. В клиники и отделения по неврохирургия 
от второ ниво на компетентност се стимулира 
придобиването на допълнителна неврохирур­
гична профилираност от неврохирурзи с трудов 
стаж по неврохирургия над 8 години с оглед 
по-компетентното и комплексно изследване и 
лечение на неврохирургично болните. 
1.8. В профилирана клиника за детска 
неврохирургия с леглови фонд над 30 легла 
е необходимо назначаването на педиатър на 
редовно щатно място. 
1.9. За качествени медицински грижи за 
болните се препоръчва съотношение 1:2 между 
лекарски и сестрински персонал в клиниката/
отделението по неврохирургия.
1.10. Препоръчително е допълнителното 
повишаване на квалификацията в специализи­
рани курсове чрез системата на непрекъснато 
следдипломно обучение. 
1.11. Допълнително обучение и квалификация 
са задължителни при работа в профилирани 
НХО/НХК.
1.12. Лекарският и сестринският персонал 
осигуряват комплексни и цялостни грижи за 
пациентите по отношение на диагностични 
изследвания, медикаментозно и оперативно 
лечение, предоперативни и следоперативни 
грижи и процедури, диетичен и рехабилитаци­
онен режим и процедури. 
1.13. Медицинската сестра в НХО/НХК 
ежедневно наблюдава общото състояние на 
болния, притежава компетентност да превързва 
оперативните рани и да оценява тяхното със­
тояние, да следи основни параметри в пред- и 
следоперативния период (пулсова честота, тем­
пература, честота на дишането, диуреза, обем 
и вид на изтичащите течности през дренажи, 
перназална сонда, катетри), регистрира резул­
татите и сигнализира лекаря при отклонение 
от нормата. 
1.14. Младшият медицински персонал (сани­
тари) изпълнява задачи, свързани с хигиенно-
санитарното обслужване, и технически задачи, 
възложени от медицинска сестра или лекар. 
2. Неврохирургична операционна зона
2.1. Операционната зона за неврохирургич­
ните отделения от второ ниво на компетент­
ност може да бъде в общия операционен блок 
на лечебното заведение за болнична помощ; 
НХК и НХО от трето ниво – могат да имат 
самостоятелен операционен блок. 
2.2. Операционната зона (зали, блок) се 
ръководи от началник, който е лекар със спе­
циалност по неврохирургия. Носи отговорност 
за организацията на работата, реда и спазването 
на правилата за асептиката и антисептиката. 
2.3. Във всяка операционна зона работят 
задължително поне две операционни сестри. 
Броят на необходимите операционни сестри 
се определя от:
а) задължителна дневна осигуреност от две 
операционни сестри на една операционна маса 
в рамките на един работен ден (евентуално 
една операционна сестра и един помощник);
б) осигуряване на операционна сестра за 
спешни операции.
2.4. В операционния блок задължително 
работи помощен персонал, който осъществява 
санитарно-хигиенната поддръжка, дезинфекция­
та на операционните зали между две операции, 
изхвърлянето на нечисти и отпадъчни материа­
ли, сортирането на мръсно операционно бельо. 
Желателно е тези функции при финансова 
възможност да се извършват от външна за 
болницата фирма. 
3. Неврохирургичен екип
3.1. Оперативната намеса се осъществява 
от неврохирургичен екип. Той включва: нев­
рохирург-оператор, който е ръководител на 
екипа, асистент или асистенти и операционни 
медицински сестри.
3.2. Броят на членовете на неврохирургич­
ния екип се определя от обема и сложността 
на осъществяваната оперативна намеса. При 
малка по обем и сложност операция (малка 
неврохирургия) е достатъчен екип, включващ 
неврохирург-оператор и операционна сестра. 
При намеси със среден обем и сложност (средна 
неврохирургия) е задължително включването на 
един асистент и препоръчително – на втори. 
При операция от обсега на „голямата“ невро­
хирургия и с високоспециализиран характер е 
задължително включването на двама асистенти 
и препоръчително ползването на помощта на 
трети. 
3.3. При операции с голям обем и високо­
специализирани е възможно по искане на опе­
ратора да се формира втори неврохирургичен 
екип за едновременна работа в две оперативни 
полета, както и ползването само на втора опе­
рационна сестра.
3.4. Към неврохирургичния екип принадлежи 
задължително член на операционния персонал, 
който изпълнява помощни функции – съдей­
ствие при обличане на операционни дрехи от 
неврохирургичния екип, подаване на допъл­
нително необходими неврохирургични инстру­
менти, материали и консумативи, подаване на 
разтвори, медикаменти, контрастни вещества 
и др. за интраоперативна употреба, повикване 
на консултанти, лаборанти и други необходими 
специалисти. 
3.5. Неврохирургичният екип осъществява 
една операция от извършването на оперативния 
разрез до финалното зашиване на оперативната 
рана, налагането на превръзка и стерилното 
отвеждане на дренажи. Допълването на нев­
рохирургичния екип с асистенти по време на 
операция е задължително при прехождането 
є от по-лека към по-тежка категория и обем. 
Смяната на неврохирурга-оператор по време